डेविड एटनबरो द्वारा प्रस्तुत
निस्संदेह रूप से, सबसे उल्लेखनीय जानवरों में से एक जो कभी अस्तित्व में रहा है,
और निश्चित रूप से जो सबसे प्रसिद्ध जानवरों में से एक है, वह है डायनासोर।
टिरेनासॉरस रेक्स।
एक ऐसा जानवर जो हम सबकी कल्पना को पंख लगा देता है।
वह किस तरह का जानवर था?
वह दिखता कैसा था? वह रहता कैसे था?
अब, वैज्ञानिक अनुसंधान ने ऐसे सवालों का जवाब दे दिया है।
और केवल टी. रेक्स के बारे में ही नहीं,
बल्कि अन्य प्रजातियों के बारे में भी जो उसके साथ रहती थीं।
और नवीनतम इमेजिंग तकनीक की मदद से हम उन सभी का जीवंत चित्रण कर सकते हैं।
पृथ्वी ग्रह, छह करोड़ साठ लाख साल पहले।
आकाश उड़ने वाले दैत्यों से भरा हुआ है।
समुद्रों की गहराईयों में विशालकाय सरीसृप गश्त करते हैं।
और भूमि पर, तमाम प्रकार के डायनासोर,
जीवित रहने के लिए संघर्ष कर रहे हैं।
अब हम उस दुनिया के बारे में बहुत कुछ जानते हैं जिस पर डायनासोर राज करते थे।
यह उनकी कहानी है।
प्रीहिस्टोरिक प्लैनेट
रेगिस्तान
दक्षिण अमेरिका का पश्चिमी भाग
जो इस प्रीहिस्टोरिक प्लैनेट की सबसे सुनसान जगहों में से एक है।
यहॉं कुछ ही जानवर आते हैं,
फिर भी यह पृथ्वी पर होने वाले सबसे असाधारण समारोहों में से एक का मंच है।
ड्रेडनॉटस।
टाइटैनोसॉर। 85 फीट लंबे और वज़न 40 टन।
ये सब नर हैं,
और ये अपने उन समृद्ध जंगलों से कई मील दूर हैं जहॉं से ये भोजन प्राप्त करते हैं।
ये यहाँ केवल एक कारण से आते हैं: संभोग के अवसर के लिए संघर्ष करने।
मादाओं का समूह आने वाले नए नरों की जांच करता है,
उनकी ताकत और योग्यता का आकलन करता है।
टाइटैनोसॉर की लंबी गर्दन
एक बहुत ही हल्के, हवा से भरे कंकाल पर टिकी होती है।
उनकी गर्दन की खोखली हड्डियाँ धौंकनियों की एक शृंखला से जुड़ी होती हैं
जो विचित्र गूलर वायु थैलियों को फुलाती हैं।
सबसे प्रभावशाली प्रदर्शन वाले नर सबसे अधिक मादाओं को आकर्षित करेंगे।
यह तगड़ा सांड, जो धूल से सफेद हो गया है,
दो सप्ताह से आकर्षण का केंद्र बना हुआ है।
यह लगभग 50 टन का है।
और इसके प्रदर्शन से, अब तक,
सभी प्रतिद्वंद्वी डरे हुए हैं।
पर यह नया आगंतुक…
पीछे नहीं हटता है।
इतने भारी शरीर को उठाना थकाने वाला काम है।
यह सहनशक्ति की परीक्षा है।
जैसे-जैसे लड़ाई आगे बढ़ती है, हर लड़ाका दूसरे को घायल करने की कोशिश करता है,
प्रत्येक अंगूठे पर मौजूद तेज़ खंजर जैसे उभार से घोंपकर
और चमड़ी को अपने दांतों से रगड़कर।
और, अंत में…
धूल चटा देता है।
तगड़े सांड के शासन का आख़िरकार अंत होता है।
जवान विजेता अब सबकी निगाहों का केंद्र बन जाता है।
हार, कईयों को, बहुत महँगी पड़ती है।
भले ही कुछ जानवर रेगिस्तानी परिस्थितियों के लिए अनुकूलित होते हैं,
पर उन्हें ज़िन्दा रहने के लिए कठिन संघर्ष करना पड़ता है।
ख़ासतौर पर यहॉं एशिया में,
जहॉं, भीषणतम गर्मियों के दौरान,
तापमान 60 डिग्री सेल्सियस से ऊपर चला जाता है…
और पानी तुरंत भाप बनकर उड़ जाता है।
यहॉं बहुत भयंकर दिखने वाले सरीसृप भी हैं।
पर यह छोटी-सी छिपकली केवल कुछ इंच लंबी है।
यहॉं, भोजन प्राप्त करना कभी भी बहुत आसान नहीं होता है।
यह विशाल शव उम्मीद की किरण बन सकता है।
एक मरा हुआ सौरापॉड।
कईयों के लिए संभावित भोजन।
पर, चारों ओर एक अजीब-सी शांति है।
टार्बोसॉरस…
इस रेगिस्तान का टी. रेक्स।
ये बाकी सबको दूर रखते हैं।
पर ये छिपकली को एक अवसर प्रदान कर सकते हैं।
एक चीज़ जो मक्खियों को लाश से ज्यादा आकर्षित करती है…
वह है सोता हुआ टार्बोसॉर जो उस लाश को खा रहा था।
साहस दिखाने का समय आ गया है।
एक विलॉसिरैप्टर।
सतर्क होने का समय आ गया है।
क्योंकि विलॉसिरैप्टर अक्सर एक साथ शिकार करते हैं।
टार्बोसॉर्स आगे बढ़ जाते हैं।
और अब टेरासॉर्स नीचे आकर…
शव के एक हिस्से पर अपना हक़ जमा सकते हैं।
छोटी छिपकली के लिए, अवसर हाथ से निकल चुका है।
क्षणभंगुर अवसरों का अधिकतम लाभ उठाना रेगिस्तान में जीवित रहने की कुंजी है
और कुछ डायनासोर वाकई बहुत प्रभावी ढंग से ऐसा करते हैं।
मोनोनाइकस रेगिस्तान का विशेषज्ञ है।
कई रेगिस्तानी जानवरों की तरह,
पर्याप्त भोजन ढूंढने के लिए उसे एक बहुत बड़े इलाके में गश्त लगानी होगी ।
नंगे पैर उसके शरीर को ठंडा रखने में मदद करते हैं।
उसके शरीर पर मौजूद पंख उसे सूर्य की किरणों से बचाते हैं,
और उसकी सतर्कता को बढ़ा देते हैं।
वे चेहरे पर एक गोलाकार घेरा बनाते हैं जिससे वे हल्की-सी आहट को भी सुन पाते हैं।
ऐसी अतिसंवेदनशील दिशात्मक श्रवणशक्ति से
यह इस खोखले लट्ठे का मानसिक नक्शा बनाकर समझ पाती है कि इसके अंदर क्या है।
अब यह उस हथियार का इस्तेमाल करती है जिसके आधार पर इस शिकारी का नाम पड़ा है।
मोनोनाइकस, अकेला विशाल पंजा।
दीमक का घोंसला खोलने के लिए इसे बस यही चाहिए।
और इसके पास एक और ख़ास किस्म का औज़ार है।
एक लचीली जीभ जो इसके सिर की लंबाई से दोगुनी है।
यह शानदार प्रोटीन से भरा खाना होता,
अगर दीमक इतना परेशान नहीं करती तो।
मोनोनाइकस जैसे विशेषज्ञ इस शुष्क रेगिस्तान में आराम से जीवित रह सकते हैं।
पर ऐसी परिस्थितियाँ हमेशा नहीं बनी रहतीं।
दुर्लभ अवसरों पर,
ठंडी पहाड़ी हवाएँ उठती हुई गर्म हवा के साथ आकर मिल जाती हैं।
एक रेगिस्तानी तूफ़ान, अपने साथ बारिश की सौगात लाता है।
उसने शायद पहले कभी ज़मीन को इस तरह से भीगा हुआ नहीं देखा होगा।
इससे यह भू-दृश्य अप्रत्याशित तरीके से बदल जाता है।
ज़मीन में सोए हुए बीजों से जीवन फूट पड़ता है।
वे इस शुष्क भू-दृश्य को कुछ ही दिनों में बदलकर रख देते हैं।
और वनस्पति के साथ-साथ भोजन की मात्रा बढ़ जाती है,
अगर आप उसे पकड़ना जानते हों तो।
इनैन्टीऑर्निथाइन्स, एक प्राचीन प्रकार का पक्षी।
पर जो शायद पकड़ने के लिए बहुत बड़ा है।
इस प्रकार की अलग और अपरिचित दुनिया में अनुकूलन करना मुश्किल हो सकता है।
हे भगवान।
आख़िरकार, उसे कुछ मिल गया।
पर ये नई चुनौतियां ज़्यादा समय तक नहीं रहेंगी।
रेगिस्तान में एक चीज़ निश्चित है:
भयंकर गरमी और झुलसती हुई ज़मीन जल्द वापस लौटेगी।
फूल बस सुदूर अतीत की यादें बनकर रह जाएँगे।
यह केवल सूर्य की प्रचंड गरमी ही नहीं है
जो रेगिस्तान को रहने लायक नहीं छोड़ती।
हवा भी यही करती है।
यहॉं मध्य एशिया में वे पूरे भूदृश्य को चीरकर रख देती हैं,
जिससे ज़मीन और सूख जाती है एवं वनस्पति उजड़ जाती है।
बड़े डायनासोर लगातार चलते रहते हैं,
इन कठोर परिस्थितियों से निपटने के लिए।
बत्तख जैसे मुँह वाले इन डायनासोर को बार्सबोल्डिया कहते हैं।
ये लंबी दूरी के विशेषज्ञ हैं
और आश्चर्यजनक रूप से लंबे समय तक बिना पानी के ज़िन्दा रह सकते हैं।
पर दुलर्भ अवसरों पर, पानी प्रचुर मात्रा में उपलब्ध होता है।
जब बारिश होती है,
तो पानी ज़मीन के अंदर रिसकर दूर-दूर तक की यात्रा करता रहता है।
जब तक वह कुछ खास जगहों पर सतह पर आकर
एक नख़लिस्तान का निर्माण नहीं कर देता।
खुला पानी मीलों दूर से हर तरह के रेगिस्तानी जानवरों को अपनी ओर आकर्षित करता है।
कुछ बाकी सबको बौना बना देते हैं।
द मन्गोलियन टाइटन।
ये भीमकाय हैं।
सत्तर टन से ज़्यादा वज़नी,
ये कभी पृथ्वी पर चलने वाले सबसे बड़े जानवरों में से एक थे।
यहॉं पानी पीने के लिए आना एक छोटे मोनोनाइकस के लिए जोखिम भरी जगह है।
यहॉं भीड़ हो सकती है,
पर अगर आपकी गर्दन दुनिया में सबसे लंबी है, तो आप कतार की परवाह किए बिना पानी पी सकते हैं।
ऐसा जमावड़ा ध्यान खींचता है।
एक टार्बोसॉर।
पर बाकी सबकी तरह, शिकारी यहॉं केवल पानी पीने आया है।
इतने सारे प्यासे मुंह दिन-रात पानी पीते रहते हैं,
तो पानी ज़्यादा दिन तक नहीं चल पाता।
जानवर बिखर जाते हैं,
और फिर से, कठोर शुष्क परिस्थितियॉं लौट आती हैं।
लाखों सालों में, पानी ने कुछ रेगिस्तानों को
शानदार भूदृश्यों में बदल दिया है…
जैसे कि यहाँ उत्तरी अफ्रीका में।
ये घाटियॉं कुछ रेगिस्तानी मेहमानों को विशेष अवसर प्रदान करती हैं।
सत्रह फुट लंबे पंखों के कारण, बारबैरीडैक्टिलस, एक प्रकार के टेरासॉर,
उठती हुई गर्म हवा का लाभ उठाकर बहुत आसानी से उड़ सकते हैं…
और लंबी दूरी तय कर सकते हैं,
इस तथ्य के बावजूद कि उनमें से कुछ के सिर पर बहुत बड़ी कलगी होती है।
हर साल, नर और मादा आसमान में इन खास जगहों पर इकट्ठा होते हैं,
हज़ारों की तादाद में।
इन अलग-थलग पड़े पठारों की ऊँचाईयों पर कोई ज़मीनी शिकारी नहीं होता है,
इसलिए वे उतरने के लिए सबसे सुरक्षित जगहें होती हैं।
बड़े नर अपना प्रदर्शन करने के लिए एक इलाके का चयन करते हैं
जबकि इच्छुक जवान कुंवारे ऊपर हवा में मंडराते रहते हैं।
इलाके के मालिक किसी भी चुनौती देने वाले को चेतावनी देते हैं।
ऐसा संदेश जिसे कभी-कभी हिंसक तरीके से लागू करना पड़ता है।
लेकिन सफल होने के लिए आपको ताक़तवर होने की ज़रूरत नहीं है।
कुछ नर ऐसे होते हैं जिनके सिर पर विशाल कलगी नहीं होती है।
ये चालाक नर होते हैं जो मादा की तरह दिखते हैं
और इसलिए, वे कोशिश करते हैं कि किसी का ध्यान उन पर ना जाए।
यह एक खतरनाक खेल है…
क्योंकि बड़े नर नियमित रूप से गश्त लगाते रहते हैं।
और वे अपना प्रदर्शन करते हैं।
चालाक नर पकड़ा गया है।
पर दरअसल…
वह एक बड़े नर की निगाह में आ गया है।
पर चालाक नर एक अनिच्छुक मादा होने का नाटक करता है…
और बड़े नर के प्रणय निवेदन को अस्वीकार कर देता है।
अब, अपने मकसद पर ध्यान देकर…
उसे पूरा करने का समय आ गया है।
सफलता।
बड़े नर ज़्यादा सुंदर दिख सकते हैं,
लेकिन ऐसा लगता है कि मादाएँ सबसे योग्य संतान पैदा करना सुनिश्चित करती हैं,
जितना हो सके उतने नरों के साथ संभोग करके…
चाहे वे प्रभावशाली ढंग से सजे हुए हों या सिर्फ चालाक हों।
यह सिर्फ असाधारण, विचित्र जानवर ही नहीं हैं
जो प्रीहिस्टोरिक प्लैनेट के रेगिस्तान में रहते हैं,
बल्कि यहॉं अजीबोग़रीब, अनूठे भूदृश्य भी हैं।
जैसे कि यहाँ दक्षिण अमेरिका में।
ये बर्फ़ की चादर की तरह लग सकते हैं,
पर ये बड़े टीले रेत से नहीं, बल्कि जिप्सम से बने हैं।
जिप्सम एक महीन, सफेद खनिज होता है जो पानी में इतनी आसानी से घुल जाता है,
कि यह ठोस रूप में पृथ्वी के केवल सबसे शुष्क इलाकों में पाया जाता है।
ये टीले इतने शुष्क होते हैं कि यहॉं रहना लगभग असंभव है।
फिर भी कुछ डायनासोर ऐसा कर लेते हैं।
सिसर्नोसॉरस, एक प्रकार का छोटा हैड्रोसॉर है।
हालांकि वे खराब किस्म का खाना खाकर जीवित रह सकते हैं,
लगभग हर एक दशक में यह क्षेत्र इतना सूख जाता है
कि लगभग सभी वनस्पतियां मुरझाकर मर जाती हैं।
छोटे बच्चों के साथ, जिन्हें देखभाल की ज़रूरत होती है, यह झुंड का अंत हो सकता है।
लेकिन कुछ पुराने, अधिक अनुभवी सदस्य
खाने और पानी के अन्य संभावित स्रोतों को याद रख सकते हैं।
और वे जानते हैं कि ज़िन्दा रहने के लिए उन्हें रेगिस्तान छोड़ने की कोशिश नहीं करनी है
बल्कि इसके झुलसते टीलों में अपनी यात्रा को जारी रखना है।
तेज़ हवाओं और खिसकती रेत के साथ, रेगिस्तान हमेशा गतिमान रहता है।
इससे आवाजाही में मुश्किल हो जाती है।
झुंड रात में यात्रा करना पसंद करता है।
रात में ना केवल ठंड होती है
बल्कि एक नक्शा भी दिखने लगता है जिससे जानवर को अपना रास्ता खोजने में आसानी होती है,
दिखने में एक जैसे, पर लगातार बदलते रेगिस्तान में।
आकाश में दिखने वाला नक्शा।
कई प्रवासी जानवरों की तरह,
हैड्रोसॉर्स आकाशीय संकेतों को पहचान सकते हैं।
दिन में, उबलता सूरज अभी भी आसमान से आग बरसा रहा होता है।
अगर उन्हें कुछ छाया मिल भी जाए तो भी कुछ के लिए यह यात्रा का अंत हो सकता है।
पर कुछ और भी है जो उनकी मदद कर सकता है।
सुदूर तट पर टकराने वाली लहरों की गहरी गड़गड़ाहट
टीलों के बीच से गुजरती हुई मीलों तक की यात्रा करती है।
आवाज़ इतनी धीमी होती है कि कई जानवर इसे सुन नहीं सकते।
पर हैड्रोसॉर्स इसे सुन सकते हैं, और इसलिए वे तट की ओर जाने का रास्ता खोज पाते हैं।
पर इस रेगिस्तान में अभी एक और बाधा है जिसे पार करना होगा।
विशाल तटीय टीले उनका रास्ता रोकते हैं।
तीखी ढलान वाली अस्थिर रेत हर कदम पर ऊर्जा सोख लेती है।
उन्होंने कर दिखाया।
और उनका पहला इनाम है, अपनी त्वचा पर जमी उन पानी की बूंदों को चाटना
जो उस कोहरे से जम कर बनती हैं जो टीले और समुद्र के मिलन स्थल पर पैदा होता है।
और यह कोहरा एक समृद्ध तटीय स्वर्ग को भी पैदा करता है।
यह अभी के लिए झुंड को खिलाने के लिए काफी है,
पर एक बार खत्म होने के बाद, यह उन्हें आगे बढ़ने के लिए मजबूर कर देगा…
एक बार फिर से ज़िन्दा रहने की जद्दोजहद से जूझने के लिए,
प्रीहिस्टोरिक प्लैनेट के रेगिस्तान में।
प्रीहिस्टोरिक प्लैनेट में अगली बार,
सबसे अजीब डायनासोर में से एक जो कभी जीवित था।
एक अजीबोगरीब बत्तख जैसे मुंह वाला दैत्य विशाल दलदल में भोजन कर रहा है।
और जैसे-जैसे मीठा पानी स्रोत से समुद्र की ओर बहता है,
वह उन सभी चीज़ों के जीवन को आकार देता है जिन्हें वह छूता है।
कहानियों के पीछे के विज्ञान को खोजने के लिए,
प्रीहिस्टोरिक प्लैनेट के शो पेज पर जाएँ।
उप-शीर्षक अनुवादक: मुनीश मैन्दोला